Folque (album)

Folque er debutalbumet til den norske folkemusikkgruppen Folque, og ble utgitt i 1974. Albumet ble spilt inn i Rosenborg Studios fra 21. til 24. oktober.Baksiden av CD-utgivelse Albumet er produsert av Øystein Sunde. Gruppa spilte først inn en demo i kjelleren til Øystein Sunde, deretter tok Sunde tapen med seg til Phonogram, og plata ble gitt ut samme året.

Folques debutalbum viser overgangen fra visegruppe til folkrockband. Selv om det var el-gitar på et par spor (Jørn Jensen, Trond Villa og Øystein Sunde), og gruppa fikk hjelp i studio av trommeslager Thor Andreassen, var det fortsatt et stykke fram. Noen av låtene er hentet fra Steeleye Span og Pentangle, men gruppa er på vei mot et eget repertoar bygd på norske ballader og felelåter. 

Sangen «Reinlender», med Trond Villa som solist og med Trond Øverlands bassriff, skulle bli gruppas mest kjente låt; den stod på repertoaret så lenge gruppen eksisterte. 

Albumet av ble remastret og gjenutgitt på CD av Pan Records i 1993.

Gjenutgitt på LP i 2015 av Round 2 (RLP001) og på CD av Norske Albumklassikere i 2021 (NACD 191).

Sporliste
 «Skjøn jomfru» (folkevise fra Tresfjord) – 4:26
 «Ravnene» (skotsk folkevise, oversatt av S. Grundtvig, bretonsk tone) – 2:31
 «Springar» (trad.) – 1:17
 «Sjugur og trollbrura» (norsk kjempevise)  – 2:37
 «Nissedans» (trad.)  – 2:25
 «Harpa» (engelsk folkevise, oversatt av Amundsen/Bing) – 4:49
 «Sinclairvise» (Edvard Storm)– 3:24
 «Reinlender» (trad.) – 1:57
 «Alison Gross» (engelsk folkevise, oversatt av S. Grundtvig) – 3:49
 «Steffa går til Selfjord» (trad.) – 3:50
 «Reven og bjørnen» (norsk folkevise) – 3:22
 «Heimat låta» (trad.) – 1:42

Personell
Folque
Lisa Helljesen – sang
Trond Villa – fele, hardingfele, bratsj, el-gitar
Jan Eilif Amundsen – banjo, gitar, dulcimer, mandolin
Jørn Jensen – sang, gitar, dulcimer
Morten Bing – mandolin, gitar, bouzouki,
Trond Øverland – bassgitar, fløyter, piano
Øvrige
 Thor Andreassen – trommer
 Øystein Sunde – elgitar, produsent
 Hans Petter Danielsen – tekniker
 Inge Holst Jacobsen – tekniker
 Andreas Leine Jakobsen – reissue-produsent
 Erik Jansen – reissue-produsent
 Christian Obermayer – remastering
 Bjørn Morisse – fotograf
 Terje Berntsen – fotograf
 Thor-Rune Haugen – linernotes
 Peder Bernhardt – design (2015)

Referanser

 Eksterne lenker 


Kategori:Debutalbum fra 1974
Kategori:Musikkalbum produsert av Øystein Sunde
Kategori:Folque-album
Kategori:Pan Records-album
Kategori:Norske debutalbum